|  |  |
| --- | --- |
| Adresseinformasjon fylles inn ved ekspedering. Se mottakerliste nedenfor.    |   |
| Deres ref.: | Vår saksbehandler: | Arkivkode: | Dato: |
|   | Fatima Bazmohammed | 21/00821-1 | 04.06.2021 |

# Oppstart av planarbeid - revisjon av reguleringsplan for Hagen

Med hjemmel i plan -og bygningsloven § 12-8 varsler Hemnes kommune oppstart av detaljregulering i henhold til plan og bygningsloven § 3 for Hagen på Korgen.

Detaljplanen for området er fra 1982, planen omfatter både boligområdet, offentlig bygg-administrativt bygg, forretning og kommunalteknisk virksomhet. I tillegg ligger det lekeplasser, friområder, friluftsområde i sjø/vassdrag, bussterminal og infrastruktur i form av veier innenfor planen.

Siden den reelle bruken av området ikke har skjedd i tråd med planen, både med tanke på formålene i kartet og bestemmelsene som ligger til planen, er det oppstått et behov for å revidere reguleringen av planområdet. Formålsgrenser mellom boligareal, offentligareal, veiareal og friareal bør justeres slik at de stemmer med etablert bruk av området, og de vedtatte bestemmelsene bør endres slik at de blir mer i tråd med dagen sitasjon og behov. En del boligtomter er på nåværende tidspunkt overskåret av plangrensen, siden dette er svært upraktisk kan det bli aktuelt å justere plangrensen noe.

Reguleringsplanen er ikke i strid med kommuneplanens arealdel, og denne saken gjelder kun en revidering av gjeldende detaljplan. Derfor mener kommune at det ikke er behov for konsekvensutredning, jfr. forskrift om konsekvensutredning § 6, og av samme grunn vil det ikke bli utarbeidet planprogram.

Reguleringsplanen for Hagen grenser i vest til reguleringsplan for E6 -Korgfjelltunnelen, og i sør til reguleringsplan for Villmones. Avgrensingen er vist på vedlagte kart.

**Vi ber om synspunkt, innspill eller andre relevante opplysninger innen 20.07.2021**. Disse sendes skriftlig til Hemnes kommune, Sentrumsveien 1. 8646 Korgen, eller til postmottak@hemnes.kommune.no

Har du spørsmål kan du kontakte saksbehandler Fatima Bazmohammed på epost: fatima.bazmohammed@hemnes.kommune.no

Alle innspill vil bli vurdert og kommentert i videre saksbehandling. Det vil normalt ikke bli gitt skriftlige svar på innspillene utover dette.

**Angående vedlagte dokumenter:**

For de som mottar dette brevet på papir vil vedleggene være levert i svart/hvitt. Dette skjer på grunn av kommunens avtale med leverandøren av utskriftstjenesten. Fargeversjon av vedleggene finnes på kommunens hjemmesider under *kunngjøringer, høringer og pressemelding- kunngjøringer*, eventuelt kan saksbehandleren kontaktes for fargeutskrift.

Med vennlig hilsen

Fatima Bazmohammed

Saksbehandler

Enhet tekniske tjenester
fatima.bazmohammed@hemnes.kommune.no

*Dette dokumentet er elektronisk godkjent og sendes uten signatur.*